ddrg/super_eurlex huggingface dataset:
(1)

Euroopan unionin tuomioistuimen perussäännöstä tehdyn pöytäkirjan N:o 3, sellaisena kuin se on muutettuna Euroopan parlamentin ja neuvoston asetuksella (EU, Euratom) 2015/2422 (1), 48 artiklassa määrätään, että unionin yleisessä tuomioistuimessa on kaksi tuomaria jäsenvaltiota kohti 1 päivästä syyskuuta 2019.
(3)

Euroopan unionin tuomioistuimen perussäännöstä tehdyn pöytäkirjan N:o 3, sellaisena kuin se on muutettuna Euroopan parlamentin ja neuvoston asetuksella (EU, Euratom) 2015/2422 (1), 48 artiklassa määrätään lisäksi, että unionin yleisessä tuomioistuimessa on kaksi tuomaria jäsenvaltiota kohti 1 päivästä syyskuuta 2019. Mainitun asetuksen 2 artiklan c alakohdassa säädetään, että yhdeksästä 1 päivästä syyskuuta 2019 nimitettävästä uudesta tuomarista viiden toimikausi päättyy 31 päivänä elokuuta 2025.
(4)

Lisäksi Euroopan unionin tuomioistuimen perussäännöstä tehdyssä pöytäkirjassa N:o 3 olevassa 48 artiklassa, sellaisena kuin se on muutettuna Euroopan parlamentin ja neuvoston asetuksella (EU, Euratom) 2015/2422 (1), määrätään, että unionin yleisen tuomioistuimen tuomareiden määrää lisätään kolmessa vaiheessa siten, että 1 päivästä syyskuuta 2019 alkaen unionin yleisessä tuomioistuimessa on kaksi tuomaria jäsenvaltiota kohden. Kyseisen asetuksen 2 artiklan a alakohdan mukaan unionin yleisen tuomioistuimen tuomareiden määrän lisäämisen ensimmäisessä vaiheessa nimitetään 12 uutta tuomaria, joista kuuden toimikausi päättyy 31 päivänä elokuuta 2016. Nämä kuusi tuomaria valitaan siten, että kun osa unionin yleisen tuomioistuimen tuomareista vaihtuu vuonna 2016, kuuden jäsenvaltion hallitukset asettavat ehdolle kaksi tuomaria 1 päivänä syyskuuta 2016 alkavalle ja 31 päivänä elokuuta 2022 päättyvälle toimikaudelle. Slovakian tasavallan hallituksen ehdotuksesta nimitettävän uuden tuomarin virka on yksi niiden kuuden uuden tuomarin viroista, joita koskee unionin yleisen tuomioistuimen jäsenten osittainen vaihtuminen vuonna 2016. Beatrix RICZIOVÁa on ehdotettu unionin yleisen tuomioistuimen uuden tuomarin virkaan.
Julistus rasismia ja vierasvihaa vastaan



Virallinen lehti nro C 158 , 25/06/1986 s. 0001 - 0003



Julistus rasismia ja vierasvihaa vastaan EUROOPAN PARLAMENTTI NEUVOSTO NEUVOSTOSSA KOKOONTUNEET JÄSENVALTIOIDEN EDUSTAJAT JA KOMISSIO jotka panevat merkille usein siirtolaisiin kohdistuvien vierasvihamielisten asenteiden liikkeiden ja väkivaltaisuuksien olemassaolon ja lisääntymisen yhteisössä sekä katsovat että yhteisön toimielimet pitävät ensisijaisen tärkeänä 5 päivänä huhtikuuta 1977 annetussa yhteisessä julistuksessa juhlallisesti kuulutettujen perusoikeuksien noudattamista sekä henkilöiden vapaan liikkuvuuden periaatetta sellaisena kuin siitä määrätään Rooman sopimuksessa ihmisarvon kunniottaminen ja rasismin ilmenemismuotojen poistaminen ovat osa kaikkien jäsenvaltioiden yhteistä sivistyksellistä ja oikeudellista perintöä ja ovat tietoisia siitä myönteisestä panoksesta jonka muista jäsenvaltioista tai kolmansista maista peräisin olevat työntekijät ovat antaneet ja voivat edelleen antaa sen jäsenvaltion kehitykseen jossa he laillisesti oleskelevat sekä siitä koko yhteisölle koituvasta hyödystä 1) tuomitsevat painokkaasti kaikki henkilöihin tai henkilöryhmiin rodullisten uskonnollisten kulttuuristen sosiaalisten tai kansallisten erojen perusteella kohdistuvat suvaitsemattomuuden vihamielisyyden ja voimankäytön muodot 2) vahvistavat haluavansa suojella yhteiskunnan jokaisen jäsenen yksilöllisyyttä ja arvoa ja torjua kaikki ulkomaalaisiin kohdistuvan syrjinnän muodot 3) pitävät välttämättömänä että toteutetaan kaikki tarvittavat toimenpiteet tämän yhteisen tahdon toteuttamiseksi 4) ovat vakaasti päättäneet jatkaa jo tehtyjä ponnistuksia yhteiskunnan kaikkien jäsenten yksilöllisyyden ja arvon suojelemiseksi ja torjua kaikki ulkomaalaisten erottelun muodot 5) korostavat riittävän ja puolueettoman tiedon sekä kaikille kansalaisille annettavan rasismin ja vierasvihan vaaroja koskevan valistustyön merkitystä sekä tarvetta alati tarkkailla että kaikki syrjinnän muodot ehkäistään tai tukahdutetaan. Tehty Strasbourgissa 11 päivänä kesäkuuta 1986. Euroopan parlamentin puolesta P. PFLIMLIN Neuvoston ja neuvostossa kokoontuneiden edustajien puolesta H. VAN DEN BROEK Euroopan yhteisöjen komission puolesta J. DELORS
41995X1110(01)R(01)

Oikaistaan - Neuvoston ja neuvostossa kokoontuneiden jäsenvaltioiden hallitusten edustajien päätöslauselma, annettu 5 päivänä lokakuuta 1995, naisia ja miehiä koskevien mielikuvien käsittelemisestä mainonnassa ja tiedotusvälineissä



Virallinen lehti nro C 028 , 01/02/1996 s. 0117
Neuvostossa kokoontuneiden jäsenvaltioiden hallitusten edustajien päätöslauselma, annettu 10 päivänä heinäkuuta 1995, joka täydentää 23 päivänä kesäkuuta 1981, 30 päivänä kesäkuuta 1982 ja 14 päivänä heinäkuuta 1986 annettuja päätöslauselmia ulkoasultaan yhtenäisen passin käyttöön ottamisesta



Virallinen lehti nro C 200 , 04/08/1995 s. 0001 - 0001



NEUVOSTOSSA KOKOONTUNEIDEN JÄSENVALTIOIDEN HALLITUSTEN EDUSTAJIEN PÄÄTÖSLAUSELMA, annettu 10 päivänä heinäkuuta 1995, joka täydentää 23 päivänä kesäkuuta 1981, 30 päivänä kesäkuuta 1982 ja 14 päivänä heinäkuuta 1986 annettuja päätöslauselmia ulkoasultaan yhtenäisen passin käyttöön ottamisesta (95/C 200/01) NEUVOSTOSSA KOKOONTUNEET EUROOPAN UNIONIN JÄSENVALTIOIDEN HALLITUSTEN EDUSTAJAT, jotka PALAUTTAVAT MIELIIN, että 23 päivänä kesäkuuta 1981 (1), 30 päivänä kesäkuuta 1982 (2) ja 14 päivänä heinäkuuta 1986 (3) annetuilla päätöslauselmilla on tehty päätös ulkoasultaan yhtenäisestä passista, KATSOVAT, että Euroopan unionista tehdyn sopimuksen tultua voimaan olisi käytettävä mainintaa "Euroopan unioni" "Euroopan yhteisön" sijasta, KATSOVAT, että uusien jäsenvaltioiden on pyrittävä kaikin keinoin myöntämään tällainen passi viipymättä, KATSOVAT, että olisi aloitettava tarvittavat kielelliset mukauttamiset näiden valtioiden liittymisen huomioon ottamiseksi, KATSOVAT, että olisi otettava huomioon Ahvenanmaan asema, OVAT SOPINEET SEURAAVAA: 1. Korvataan 23 päivänä kesäkuuta 1981 annetun päätöslauselman liitteessä I olevissa V ja C kohdassa sanat "Euroopan yhteisö" sanoilla "Euroopan unioni". Korvataan saman päätöslauselman liitteessä II olevassa A kohdassa sanat "Euroopan yhteisöjen" sanoilla "Euroopan unionin". Jäsenvaltiot ottavat tämän huomioon sitä mukaa kuin uusia passieriä painetaan, kuitenkin viimeistään 1 päivästä tammikuuta 1998. 2. Itävallan tasavalta, Suomen tasavalta ja Ruotsin kuningaskunta pyrkivät kaikin keinoin myöntämään tällaisen passin viimeistään 1 päivästä tammikuuta 1998 noudattaen mallia, joka on määritelty edellä mainituilla päätöslauselmilla, sellaisina kuin ne ovat tällä päätöslauselmalla muutettuina. 3. Kirjoitetaan 23 päivänä kesäkuuta 1981 annetun päätöslauselman liitteessä I olevissa C ja D kohdassa, E kohdan kolmannen alakohdan toisessa luetelmakohdassa ja F, G, H ja I kohdassa tarkoitetut maininnat myös suomeksi ja ruotsiksi yhteisön muille virallisille kielille tällä päätöslauselmalla määrättyjen yksityiskohtaisten sääntöjen mukaisesti. Jäsenvaltiot ottavat ne huomioon sitä mukaa kuin uusia passieriä painetaan, kuitenkin viimeistään 1 päivästä tammikuuta 1998. 4. Lisätään sana "Ahvenanmaa" Ahvenanmaalla myönnettyihin passeihin, jos passin haltijalla on Ahvenanmaan kotiseutuoikeus. (1) EYVL N:o C 241, 19.9.1981, s. 1 (2) EYVL N:o C 179, 16.7.1982, s. 1 (3) EYVL N:o C 185, 24.7.1986, s. 1
Yhteinen julistus uusien jäsenvaltioiden Euroopan unioniin liittymistä koskevan asiakirjan tarkistamisesta tehdyn neuvoston päätöksen 31 artiklasta



Virallinen lehti nro L 001 , 01/01/1995 s. 0221 - 0221



YHTEINEN JULISTUS uusien jäsenvaltioiden Euroopan unioniin liittymistä koskevan asiakirjan tarkistamisesta tehdyn neuvoston päätöksen 31 artiklasta Uudet jäsenvaltiot osallistuvat tällä hetkellä sovellettuun järjestelmään, jossa kulloinkin aakkosjärjestyksen mukaisella vuorollaan kolme julkisasiamiestä vaihtuu, pitäen kuitenkin sovittuna, että Saksa, Ranska, Italia, Espanja ja Yhdistynyt kuningaskunta eivät osallistu tähän järjestelmään, koska niillä kullakin on pysyvä julkisasiamies. Siten aakkosten mukainen järjestys on seuraava: Belgique (1988-1994), Danmark (1991-1997), Ellas (1994-2000), Irland, Luxembourg, Nederland, Österreich, Portugal, Suomi, Sverige. Liittymispäivästä alkaen nimitetään yksi julkisasiamies, joka on Espanjan kansalainen, yksi julkisasiamies, joka on Irlannin kansalainen ja yksi julkisasiamies, joka on Italian kansalainen. Espanjalaisen julkisasiamiehen toimikausi päättyy 6 päivänä lokakuuta 1997 sekä liittymispäivästä alkaen nimitetyn irlantilaisen ja italialaisen julkisasiamiehen toimikausi 6 päivänä lokakuuta 2000.
Tiedonannon julkaiseminen niiden sopimusten soveltamisesta Ahvenanmaahan, joihin Euroopan unioni perustuu



Virallinen lehti nro L 075 , 04/04/1995 s. 0018 - 0018



Tiedonannon julkaiseminen niiden sopimusten soveltamisesta Ahvenanmaahan, joihin Euroopan unioni perustuu Koska Suomen hallitus on tallettanut ratifioitaessa sopimus Belgian kuningaskunnan, Tanskan kuningaskunnan, Saksan liittotasavallan, Helleenien tasavallan, Espanjan kuningaskunnan, Ranskan tasavallan, Irlannin, Italian tasavallan, Luxemburgin suurherttuakunnan, Alankomaiden kuningaskunnan, Portugalin tasavallan, Ison-Britannian ja Pohjois-Irlannin yhdistyneen kuningaskunnan (Euroopan unionin jäsenvaltiot) ja Norjan kuningaskunnan, Itävallan tasavallan, Suomen tasavallan ja Ruotsin kuningaskunnan välillä Norjan kuningaskunnan, Itävallan tasavallan, Suomen tasavallan ja Ruotsin kuningaskunnan liittymisestä Euroopan unioniin (1) EY:n perustamissopimuksen 227 artiklan 5 kohdan d alakohdassa, EHTY:n perustamissopimuksen 79 artiklan d kohdassa ja Euratomin perustamissopimuksen 198 artiklan e kohdassa mainitun julistuksen liittymisehtoja ja niiden sopimusten mukautuksia koskevan asiakirjan 28 artiklassa määrättyinä toisintoina, joihin Euroopan unioni perustuu, näitä perustamissopimuksia sovelletaan Ahvenanmaahan mainitun asiakirjan pöytäkirjassa N:o 2 olevien määräysten mukaisesti. (1) EYVL N:o C 241, 29.8.1994, s. 9. Neuvosto on tehnyt 1 päivänä tammikuuta 1995 päätöksen kyseisen sopimuksen sekä liittymisehtoja ja niiden sopimusten mukautuksia koskevan asiakirjan hyväksymisestä, joihin Euroopan unioni perustuu. Päätös koskee Euroopan unionin uusien jäsenvaltioiden liittymisasiakirjoihin tehtäviä mukautuksia (EYVL N:o L 1, 1.1.1995, s. 1).
Tanskan lausuma neuvoston päätöksestä, joka koskee Suurten järvien alueella toteutettavan Euroopan unionin yhteisen toiminnan täytäntöönpanoa



Virallinen lehti nro L 312 , 02/12/1996 s. 0004 - 0004



TANSKAN LAUSUMA neuvoston päätöksestä, joka koskee Suurten järvien alueella toteutettavan Euroopan unionin yhteisen toiminnan täytäntöönpanoa Edinburghin Eurooppa-neuvoston 11-12 päivänä joulukuuta 1992 tekemän päätöksen C jakson mukaisesti Tanska ei osallistu sellaisten unionin päätösten ja toimien valmisteluun ja toteuttamiseen, joilla on puolustukseen liittyviä vaikutuksia. Tanskan hallitus on päättänyt, että Tanska ei osallistu neuvoston päätökseen, jossa WEU:ta pyydetään valmistelemaan ja panemaan täytäntöön unionin toimintaa Suurten järvien alueella. Edinburghin päätöksen mukaisesti Tanska ei estä jäsenvaltioiden välistä kiinteämpää yhteistyötä tällä alalla. Näin ollen edellä mainittu kanta ei estä neuvostoa tekemästä kyseistä päätöstä.
41997X0730(03)R(01)

Oikaistaan moottoriajoneuvojen ja niiden perävaunujen äärivalaisimista, etuvalaisimista, takavalaisimista, jarruvalaisimista, huomiovalaisimista ja sivuvalaisimista annetun neuvoston direktiivin 76/758/ETY tekniikan kehitykseen mukauttamisesta annetun komission direktiivin 97/30/EY 3 artiklassa ja liitteessä II olevassa 2.1 kohdassa tarkoitettu teknisiä vaatimuksia koskeva Yhdistyneiden Kansakuntien Euroopan talouskomission sääntö n:o 7 (Euroopan yhteisöjen virallinen lehti L 203, 30. heinäkuuta 1997)



Virallinen lehti nro L 015 , 21/01/1998 s. 0047 - 0047
Oikaistaan valaisimien ja merkkivalolaitteiden asennuksesta moottoriajoneuvoihin ja niiden perävaunuihin annetun neuvoston direktiivin 76/756/ETY tekniikan kehitykseen mukauttamisesta annetun komission direktiivin 97/28/EY 3 artiklassa ja liitteessä II olevassa 1 kohdassa tarkoitettu teknisiä vaatimuksia koskeva Yhdistyneiden Kansakuntien Euroopan talouskomission sääntö n:o 48 (Euroopan yhteisöjen virallinen lehti L 203, 30. heinäkuuta 1997)



Virallinen lehti nro L 015 , 21/01/1998 s. 0046 - 0046



Oikaistaan valaisimien ja merkkivalolaitteiden asennuksesta moottoriajoneuvoihin ja niiden perävaunuihin annetun neuvoston direktiivin 76/756/ETY tekniikan kehitykseen mukauttamisesta annetun komission direktiivin 97/28/EY 3 artiklassa ja liitteessä II olevassa 1 kohdassa tarkoitettu teknisiä vaatimuksia koskeva Yhdistyneiden Kansakuntien Euroopan talouskomission sääntö n:o 48 (Euroopan yhteisöjen virallinen lehti L 203, 30. heinäkuuta 1997) Sivu 11: Lisätään seuraava 6.2.6.2.3. kohta 6.2.6.2.2. ja 6.2.6.3. kohdan väliin: "6.2.6.2.3. Jos 6.2.6.2.1. ja 6.2.6.2.2. kohdassa tarkoitetut laitteet vioittuvat, lähivalo ei saa joutua asentoon, jossa kallistus on alhaisempi kuin laitteen vioittumishetkellä." Sivu 12: Korvataan 6.2.6.3.2. kohta seuraavalla tekstillä: "6.2.6.3.2. Kuormituksesta johtuva lähivalaisimen kaltevuuden muutos on mitattava liitteessä 6 esitetyn testausmenettelyn mukaisesti."
Neuvoston pöytäkirjaan merkittävä Tanskan lausuma yhteisestä kannasta, joka koskee konfliktien ehkäisemistä ja ratkaisemista Afrikassa



Virallinen lehti nro L 153 , 11/06/1997 s. 0003 - 0003



Neuvoston pöytäkirjaan merkittävä Tanskan lausuma yhteisestä kannasta, joka koskee konfliktien ehkäisemistä ja ratkaisemista Afrikassa Edinburghin Eurooppa-neuvoston 11 ja 12 päivänä joulukuuta 1992 tekemän päätöksen C jakson mukaisesti Tanska ei osallistu sellaisten unionin päätösten ja toimien valmisteluun ja toteuttamiseen, joilla on merkitystä puolustuksen alalla. Tanskan hallitus on päättänyt, että Tanska ei osallistu tuleviin neuvoston päätöksiin, jotka perustuvat Euroopan unionista tehdyn sopimuksen J.4 artiklan 2 kohtaan ja jotka liittyvät konfliktien ehkäisemistä ja ratkaisemista Afrikassa koskevan yhteisen kannan seurantaan. Edinburghin päätöksen mukaisesti Tanska ei estä jäsenvaltioiden kiinteämpää yhteistyötä tällä alalla. Näin ollen edellä mainittu kanta ei estä konfliktien ehkäisemistä ja ratkaisemista Afrikassa koskevan yhteisen kannan vahvistamista.
NEUVOSTON JA NEUVOSTOSSA KOKOONTUNEIDEN OPETUSMINISTEREIDEN JULISTUS,

20 päivältä joulukuuta 1996,

lasten suojelemisesta ja pedofilian torjumisesta (97/C 7/03)

Kaikilla lapsilla on oikeus turvalliseen lapsuuteen ja huolenpitoon, joka edistää heidän kokonaisvaltaista kehittymistään. Viimeaikaiset lasten ruumiilliseen, henkiseen ja seksuaaliseen hyväksikäyttöön liittyvät traagiset tapahtumat ovat kuitenkin jyrkässä ristiriidassa tämän oikeuden kanssa.

Neuvosto ja opetusministerit katsovat, että koulutusjärjestelmien avulla pitäisi edelleen pyrkiä luomaan turvallinen ja huolehtiva ympäristö, jossa nuoria ihmisiä suojellaan ja jossa he voivat kasvaa tasapainoisiksi yksilöiksi, jotka voivat osallistua aktiivisesti yhteiskunnan kehittämiseen.

Neuvosto ja opetusministerit ovat tietoisia siitä, että yksikään yhteiskunta ei ole suojassa pedofilialta ja niiltä jäljiltä, joita se jättää uhreihinsa, heidän perheisiinsä ja yhteiskuntiin, joissa he elävät. Tässä yhteydessä opetusministerit haluavat osoittaa syvimmän myötätuntonsa kaikille, jotka ovat kärsineet näiden rikosten seurauksena niin ruumiillisesti kuin henkisesti.

Neuvosto ja opetusministerit katsovat, että useilla aloilla on ryhdyttävä niin kansallisiin, eurooppalaisiin kuin kansainvälisiin toimiin, jotta voidaan tehokkaasti suojella lapsia ja torjua pedofiliaa. Tämän vuoksi neuvosto ja opetusministerit panevat tyytyväisenä merkille toimet, joita oikeus- ja sisäasiainministerit sekä televiestintäministerit ovat jo toteuttaneet.

Koulutusjärjestelmät, erityisesti opettajat ja koulut, ovat tärkeässä asemassa lasten suojelemisessa yleensä sekä pedofilian torjunnan edistämisessä. Jäsenvaltioiden asiaa koskeviin käytäntöihin ja käsittelytapoihin liittyvien tietojen vaihto, jota komission suorittama kyselytutkimus edistää, auttaa asianomaisia viranomaisia tarkastelemaan koulutusjärjestelmien toimintaa lasten suojelemiseksi sekä heidän ruumiillisen, henkisen ja seksuaalisen hyväksikäyttönsä estämiseksi.
Oikaistaan moottoriajoneuvojen ja niiden perävaunujen takarekisterikilven valaisimista annetun neuvoston direktiivin 76/760/ETY tekniikan kehitykseen mukauttamisesta annetun komission direktiivin 97/31/EY 3 artiklassa ja liitteessä II olevassa 2.1 kohdassa tarkoitettu teknisiä vaatimuksia koskeva Yhdistyneiden Kansakuntien Euroopan talouskomission sääntö n:o 4 (Euroopan yhteisöjen virallinen lehti L 203, 30. heinäkuuta 1997)



Virallinen lehti nro L 015 , 21/01/1998 s. 0048 - 0048



Oikaistaan moottoriajoneuvojen ja niiden perävaunujen takarekisterikilven valaisimista annetun neuvoston direktiivin 76/760/ETY tekniikan kehitykseen mukauttamisesta annetun komission direktiivin 97/31/EY 3 artiklassa ja liitteessä II olevassa 2.1 kohdassa tarkoitettu teknisiä vaatimuksia koskeva Yhdistyneiden Kansakuntien Euroopan talouskomission sääntö n:o 4 (Euroopan yhteisöjen virallinen lehti L 203, 30. heinäkuuta 1997) Sivu 74, 5.1. kohta: korvataan ilmaisu: "9 kohdassa tarkoitettujen valaisuvaatimusten" ilmaisulla: "jäljempänä 9 kohdassa tarkoitettujen valaisuvaatimusten (2)". Sivu 74: Lisätään seuraava alaviite sivun alareunaan: "(2) Näillä vaatimuksilla taataan hyvä näkyvyys, jos rekisterikilpi ei ole yli 30 asteen kulmassa pystytasoon nähden sen kummallakaan puolen."
41997X0730(04)R(01)

Oikaistaan moottoriajoneuvojen ja niiden perävaunujen äärivalaisimista, etuvalaisimista, takavalaisimista, jarruvalaisimista, huomiovalaisimista ja sivuvalaisimista annetun neuvoston direktiivin 76/758/ETY tekniikan kehitykseen mukauttamisesta annetun komission direktiivin 97/30/EY 3 artiklassa ja liitteessä II olevassa 2.1 kohdassa tarkoitettu teknisiä vaatimuksia koskeva Yhdistyneiden Kansakuntien Euroopan talouskomission sääntö n:o 87 (Euroopan yhteisöjen virallinen lehti L 203, 30. heinäkuuta 1997)



Virallinen lehti nro L 015 , 21/01/1998 s. 0047 - 0047
Tanskan lausuma neuvoston pöytäkirjaan



Virallinen lehti nro L 338 , 09/12/1997 s. 0004 - 0004



Tanskan lausuma neuvoston pöytäkirjaan "Edinburghissa 11. ja 12. joulukuuta 1992 pidetyssä Eurooppa-neuvoston kokouksessa tehdyn päätöksen C osan mukaisesti Tanska ei osallistu sellaisten unionin päätösten ja toimien valmisteluun ja täytäntöönpanoon, joilla on puolustukseen liittyviä vaikutuksia. Tanskan hallitus on päättänyt, että Tanska ei osallistu Euroopan unionista tehdyn sopimuksen J.4 artiklan 2 kohtaan perustuviin myöhemmin tehtäviin neuvoston päätöksiin, jotka liittyvät jalkaväkimiinoja koskevan yhteisen toiminnan seurantaan. Edinburghissa tehdyn päätöksen mukaisesti Tanska ei estä läheisemmän yhteistyön kehittämistä jäsenvaltioiden välille tällä alalla. Näin olen edellä esitetty kanta ei estä tällaisten neuvoston päätösten tekemistä."
Belgian kuningaskunnan julistus Belgian Euroopan Unionin jäsenvaltiona tekemien sopimusten allekirjoittamisesta



Virallinen lehti nro C 351 , 18/11/1998 s. 0001 - 0001



BELGIAN KUNINGASKUNNAN JULISTUS Belgian Euroopan Unionin jäsenvaltiona tekemien sopimusten allekirjoittamisesta (98/C 351/01) Neuvostossa kokoontuneiden jäsenvaltioiden hallitusten edustajat ovat 9. marraskuuta 1998 pidetyssä neuvoston istunnossa merkinneet tiedoksi seuraavan Belgian kuningaskunnan julistuksen ja sopineet sen julkaisemisesta Euroopan yhteisöjen virallisessa lehdessä: "Belgian kuningaskunta, joka ottaa huomioon pöytäkirjamerkinnät allekirjoitettaessa Norjan kuningaskunnan, Itävallan tasavallan, Suomen tasavallan ja Ruotsin kuningaskunnan liittymisestä Euroopan unioniin tehty sopimus (¹), ottaa huomioon pöytäkirjan Euroopan unionista tehdyn sopimuksen, Euroopan yhteisöjen perustamissopimusten ja niihin liittyvien tiettyjen asiakirjojen muuttamisesta tehty Amsterdamin sopimuksen allekirjoittamisesta (²), palauttaa mieleen 12 päivänä kesäkuuta 1995 pidetyssä neuvoston istunnossa antamansa julistuksen Euroopan yhteisön ja sen jäsenvaltioiden yhdessä tekemien kansainvälisten sopimusten allekirjoittamisesta (³), vahvistaa, että nimenomaan tätä kuningaskuntaa, sellaisenaan, sitovat kaikissa tapauksissa sen koko alueen osalta kuningaskunnan tekemien sopimusten määräykset, vahvistaa, että täysi vastuu kyseisissä sopimuksissa hyväksyttyjen velvoitteiden kunnioittamisesta kuuluu ainoastaan tälle kuningaskunnalle sellaisenaan, aikoo periaatteessa vastedes toimia seuraavalla tavalla Belgian kuningaskunnan allekirjoittaessa sopimuksia Euroopan unionin jäsenvaltiona: a) näihin sopimuksiin tulee ainoastaan yksi allekirjoitus Belgian kuningaskunnan puolesta, riippumatta siitä, onko allekirjoittajana liittovaltion, alueen vaiko yhteisön ministeri, b) tämän allekirjoituksen alapuolelle tulee julistus, jossa mainitaan Belgian kuningaskunnan yhteisöt ja alueet, silloin kun Belgian perustuslaissa määrätään tällainen maininta. (¹) EYVL C 241, 29.8.1994, s. 402. (²) EYVL C 340, 10.8.1997, s. 307. (³) EYVL C 157, 23.6.1995, s. 1."
Ranskan hallituksen tiedoksianto neuvostolle, annettu 29 päivänä maaliskuuta 1999 ilmoituksesta, joka koskee sosiaaliturvajärjästelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71 1 artiklan j alakohdan ja 97 artiklan soveltamista



Virallinen lehti nro C 215 , 28/07/1999 s. 0001 - 0001



RANSKAN HALLITUKSEN TIEDOKSIANTO NEUVOSTOLLE, annettu 29 päivänä maaliskuuta 1999 ilmoituksesta, joka koskee sosiaaliturvajärjästelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71 1 artiklan j alakohdan ja 97 artiklan soveltamista (1999/C 215/01) Viitaten sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71 1 artiklan j alakohtaan Ranskan hallitus ilmoittaa, että kyseistä asetusta sovelletaan: - työntekijöiden lisäeläkejärjestelmien organisaation (Association pour le régime de retraite complémentaire des salariés, ARRCO) hallinnoimaan palkattujen työntekijöiden lisäeläkejärjestelmään sellaisena kuin se on määriteltynä kansallisten työmarkkinajärjestöjen 8 päivänä joulukuuta 1961 allekirjoittamassa sopimuksessa, sen liiitteissä ja täydennyksissä, - toimihenkilöiden eläkelaitosten katto-organisaation (Association générale des institutions de retraite des cadres, AGIRC) hallinnoimaan palkattujen toimihenkilöiden lisäeläkejärjestelmään sellaisena kuin se on määriteltynä toimihenkilöiden eläkkeitä ja sosiaalivakuutusta koskevassa kansallisten työmarkkinajärjestöjen 14 päivänä maaliskuuta 1947 allekirjoittamassa kansallisessa työ- ja virkaehtosopimuksessa, sen liitteissä ja täydennyksissä, lukuun ottamatta mainitun sopimuksen 7 artiklaa (sosiaalivakuutuksen etuudet). Kyseisen asetuksen tosiasiallinen soveltaminen näihin kahteen järjestelmään on vahvistettu alkavaksi 1 päivänä tammikuuta 2000. Ranskan hallitus pyytää komissiota ehdottamaan neuvostolle Euroopan yhteisön perustamissopimuksen 42 artiklan mukaisesti muutoksia asetuksen eräisiin liitteisiin, jotta asetuksen soveltamista tässä ilmoituksessa tarkoitettuihin lisäeläkejärjestelmiin helpotettaisiin ja mukautettaisiin.